data.title: La unanimitat del TC es torna a esquerdar en l'aval a la presó provisional de Jordi Sànchez
data.context: El ple del Tribunal Constitucional espanyol ha refusat el recurs d'empara de Jordi Sànchez contra la presó provisional, però com ja va passar en un recurs d'Oriol Junqueras, ho ha tornat a fer sense unanimitat. En aquell cas, els magistrats Juan Antonio Xiol, Fernando Valdés i María Luisa Balaguera s'hi van oposar perquè consideraven que el jutge Pablo Llarena havia vulnerat el dret de representació política de Junqueras el desembre del 2017 per haver refusat un recurs sobre la presó preventiva quan era candidat a les eleccions del 21 de desembre. En el cas del recurs de Sànchez, els magistrats Fernando Valdés i Juan Antonio Xiol Ríos han tornat a oposar-se a la mesura i han expressat la seva disconformitat amb vots particulars, els quals encara no s'han fet públics. Aquesta tarda, a més, el ple del Tribunal Constitucional espanyol ha desestimat per unanimitat el recurs d'empara de Carme Forcadell contra la interlocutòria de Llarena que va dictar-ne la presó provisional. Tres magistrats del TC aplanen el camí de Junqueras a Estrasburg i en critiquen la presó preventiva
data.text: la presó preventiva
data.id: P_1711_C_1711_Q1
data.question: Què critiquen tres dels magistrats del TC?
data.text: El ple del Tribunal Constitucional espanyol
data.id: P_1711_C_1711_Q2
data.question: Qui ha refusat el recurs d'empara de Jordi Sànchez contra la presó provisional?
data.text: Fernando Valdés i Juan Antonio Xiol Ríos
data.id: P_1711_C_1711_Q3
data.question: Quins magistrats han manifestat la seva disconformitat amb vots particulars?